**ՀԱՇՎԵՏՎՈՒԹՅՈՒՆ**

**ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ**

**1. Անուն, ազգանունը, զբաղեցրած պաշտոնը**

Կարեն Ալավերդյան, ՀՀ ֆինանսների նախարարության հաշվապահական հաշվառման և աուդիտորական գործունեության կարգավորման, հաշվետվությունների մշտադիտարկման վարչության պետ

**2. Գործուղման վայրը և ժամկետները**

Ք. Մոսկվա (Ռուսաստանի Դաշնություն) 2025 թվականի հունիսի 29-ից հուլիսի 2-ը

**3. Հրավիրող կողմը**

«Համագործակցություն» ինքնակարգավորվող կազմակերպու­թյուն

**4. Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը)**

Մասնակցություն «Եվրասիական տնտեսական ինտեգրման ներկա փուլը աուդիտորական գործունեության բնագավառում» խորագրով միջազգային գիտա-գործնական համաժողովին։

**5. Քննարկված թեմաները**

* ԵԱՏՄ անդամ երկրներում աուդիտի միասնական շուկան 2025 թվականին․ առաջնահերթությունները և ակնկալիքները,
* Աուդիտորական ծառայությունների շուկայի ներկայիս վիճակը և զարգացման հիմնախնդիրները,
* Աուդիտորական գործունեության նորմատիվ-իրավական շրջանակի կարգավորման կատարելագործումը՝ որպես շուկայի զարգացման նախապայման,
* Մասնագիտացված կառույցները՝ որպես հանրային վստահության երաշխավոր և աուդիտորի մասնագիտության ձևավորման հարթակ,
* Աուդիտի ոլորտում առաջխաղացումը․ օգնականից մինչև գործընկեր,
* Աուդիտորների գործարար հեղինակությունը:

**6. Հանդիպումները, ելույթները, բարձրացված կամ քննարկված հարցերը** Աշխատաժողովի ընթացքում քննարկվել են ԵԱՏՄ անդամ երկրներում աուդիտի միասնական շուկայի ձևավորման հարցերը, ներկա իրավիճակը և առաջիկա անելիքները, ներկայումս ԵԱՏՄ անդամ երկրների մասնագետների հետ քննարկվող՝ «ԵԱՏՄ անդամ երկրներում աուդիտի ոլորտում վարչական համագործակցության մասին» համա­­ձայնագրի ընդունման հետ կապված հարցեր, յուրաքանչյուր երկրում մասնագիտացված կառույցներին վերապահված լիազորությունները և դրանց արդյունավետությունը և այլն։

Համաժողովի ընթացքում մասնակցել եմ պանելային քննարկմանը, որի ընթացքում ներկայացրել եմ Հայաստանի Հանրապետությունում աուդիտորական գործունեության ոլորտի կարգավորման առանձնահատկությունները, ներկայիս վիճակը, իրականացվող բարեփոխումները, ինչպես նաև ԵԱՏՄ անդամ երկրներում աուդիտի միասնական շուկայի ձևավորմանն ուղղված քայլերը։ Ներկայացրել եմ Հաշվապահական հաշվառման և աուդիտորական գործունեության հանրային վերահսկողության խորհրդի և մասնագիտացված կառույցի միջև համագործակցության շրջանակները, հիմնախնդիրները և առաջիկա անելիքները, անդրադարձ եմ կատարել նաև Հայաստանի Հանրապետությունում պարտադիր աուդիտի ենթակա կազմակերպությունների շրջանակին։ Ներկայացրել եմ նաև Հայաստանի Հանրապետությունում աուդիտորական կազմակերպությունների և աուդիտորների նկատմամբ կիրառվող աուդիտորական ծառայությունների որակի հսկողության պահանջների պահպանման արտաքին գնահատման համակարգը, 2022-2024 թվականներին իրականացված արտաքին գնահատման արդյունքները, առկա խնդիրները և առաջարկվող լուծումները։

**7. Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը**

Առկա չեն

**8. Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները**

Առկա չեն

**9. Ստորագրությունը, ամսաթիվը**

Հուլիսի 7, 2025թ.

